بشریٰ قریشی

اصل ناں       بشرٰی بی بی

قلمی ناں       بشرٰی قریشی

ڄمݨ           1971ء

تعلیم           ایم اے بی ایڈ

جاہ پتہ         بشرٰی قریشی ، C/Oبلاک نمبر 28 ڈیرہ غازی خان

 غزل 
پھلیں دا سارا نکھار گھنساں 

میں تیݙے کیتے بہار گھنساں

ہر اک پچھانویں شکاری بٖیٹھے

میں کیڑھی چھانویں قرار گھنساں

بھَلّے اے غصہ ہے تیݙی عادت 

کݙی تاں من میں وی ٹھار گھنساں

بغیر میݙے جے رہ سڳیں توں!

میں تیݙے بٖاجھوں گزار گھنساں

نواں سہارا جے چھوڑ ݙیسی

میں اصلی مالک پکار گھنساں